CELEX: 32018D0131(01)
Language: sk
Date: 2018-01-29 00:00:00
Title: Rozhodnutie Rady z 29. januára 2018, ktorým sa predlžuje funkčné obdobie predsedu odvolacích senátov Úradu Európskej únie pre duševné vlastníctvo

31.1.2018   
            
            
               SK
            
            
               Úradný vestník Európskej únie
            
            
               C 34/24
            
         ROZHODNUTIE RADY
   z 29. januára 2018,
   ktorým sa predlžuje funkčné obdobie predsedu odvolacích senátov Úradu Európskej únie pre duševné vlastníctvo
   (2018/C 34/07)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2017/1001 zo 14. júna 2017 o ochrannej známke Európskej únie (1), a najmä na jeho článok 166 ods. 2,
   Keďže
   správna rada Úradu Európskej únie pre duševné vlastníctvo 21. novembra 2017 rozhodla, že Rade navrhne predĺženie funkčného obdobia pána Théophilosa MARGELLOSA ako predsedu odvolacích senátov Úradu Európskej únie pre duševné vlastníctvo o päť rokov alebo do dosiahnutia dôchodkového veku, ak k dosiahnutiu dôchodkového veku dôjde počas nového funkčného obdobia,
   PRIJALA TOTO ROZHODNUTIE:
   Článok 1
   Funkčné obdobie pána Théophilosa MARGELLOSA ako predsedu odvolacích senátov Úradu Európskej únie pre duševné vlastníctvo sa týmto predlžuje na obdobie od 1. októbra 2018 do 30. septembra 2023 alebo do dosiahnutia dôchodkového veku, ak k dosiahnutiu dôchodkového veku dôjde počas nového funkčného obdobia.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 29. januára 2018
      
         
            Za Radu
         
         
            predseda
         
         R. PORODZANOV
      
   
   
      (1)  Ú. v. EÚ L 154, 16.6.2017, s. 1.